stanford-oval/wikipedia huggingface dataset:
พระครูสันติวีรญาณ (ฟัก สนฺติธมฺโม)

| พระครูสันติวีรญาณ (ฟัก สนฺติธมฺโม) |
| --- | --- |

ชื่ออื่น: หลวงปู่ฟัก
ส่วนบุคคล
เกิด: 11 ตุลาคม พ.ศ. 2478 (74 ปี 241 วัน ปี)
มรณภาพ: 9 มิถุนายน พ.ศ. 2553
นิกาย: ธรรมยุติกนิกาย
ตำแหน่งชั้นสูง
ที่อยู่: วัดพิชัยพัฒนาราม (เขาน้อยสามผาน) จันทบุรี
อุปสมบท: 12 พฤษภาคม พ.ศ. 2500
พรรษา: 53 ปี 28 วัน
พระครูสันติวีรญาณ (ฟัก สนฺติธมฺโม) หรือ หลวงปู่ฟัก นามเดิมคือ สุขจิตร์ พูลกสิ เกิดเมื่อวันที่ 11 ตุลาคม พ.ศ. 2478 มรณภาพวันที่ 9 มิถุนายน พ.ศ. 2553
ประวัติ > กำเนิด

พระครูสันติวีรญาณ (ฟัก สฺติธมฺโม) หรือ หลวงปู่ฟัก นามเดิมท่านคือ สุขจิตร์ พูลกะสิน เป็นบุตรของ คุณพ่อสังข์ และ คุณแม่เจน พูลกะสิน เกิดเมื่อวันที่ 11 ตุลาคม พ.ศ. 2478 ณ บ้านเลขที่ 1 หมู่ 4 ตำบลสองพี่น้อง อำเภอท่าใหม่ จังหวัดจันทบุรี
จากคำบอกเล่าของคุณยายท่านหนึ่ง (เพื่อนและญาติรุ่นพี่สมัยเป็นฆราวาส) กล่าวว่า ตอนเด็กพระอาจารย์ฟักท่านอ้วนขาวเหมือนลูกฟัก จึกถูกเรียกว่า "ฟัก" แต่พ่อแม่เรียกว่า "หนู" มีน้องสาวหนึ่งคนชื่อ "แฟง" เสียชีวิตตั้งแต่ยังเด็ก อายุยังไม่ถึง 9 ขวบ ท่านเลยกลายเป็นลูกโทนไปโดยปริยาย
การช่วยเหลือสังคม > โครงการช่วยชาติ ศาสนา

สิ่งที่หลวงปู่ฟักทุ่มเทแรงใจ แรงกาย และสติปัญญาอย่างเต็มที่ก็คือโครงการผ้าป่าช่วยชาติ โดยหลวงตาพระมหาบัว ญาณสัมปันโน ที่ระดมศรัทธาจากคนไทยทั้งประเทศสมทบเงินดอลลาร์และทองคำเข้าคลังหลวง หรือบัญชีฝ่ายออกบัตรธนาคารแห่งประเทศไทย ซึ่งการดำเนินการของโครงการผ้าป่าช่วยชาติแยกออกเป็น 2 ส่วน คือ การรับบริจาคทรัพย์เข้าคลังหลวง กับการป้องกันคลังหลวงไม่ให้ถูกยุบรวมและนำเงินหลวงไปใช้ในทางอื่น โดยหลวงปู่ฟักดำเนินการทั้งสองด้านพร้อมๆ กัน
โครงการผ้าป่าช่วยชาติ โดยพระธรรมวิสุทธิมงคล (หลวงตาพระมหาบัว ญาณสัมปันโน) ณ วัดพิชัยพัฒนาราม (เขาน้อยสามผาน) ตำบลสองพี่น้อง อำเภอท่าใหม่ จังหวัดจันทบุรี รวบรามโดย หลวงปู่ฟัก สนฺติธมฺโม ได้ปัจจัยทั้งสิ้นดังนี้
ครั้งแรก เมื่อวันที่ 21 พฤศจิกายน พ.ศ. 2541 เป็นทองคำแท่งหนัก 40 กิโลกรัม เงินดอลลาร์ 18,417 ดอลลาร์ และเงินบาท 772,804 บาท คิดเป็นเงินไทยรวม 16,088,474.75 บาท
ครั้งที่ 2 เมื่อวันที่ 9 มกราคม พ.ศ. 2542 เป็นทองคำแท่งหนัก 43 กิโลกรัม 72 สตางค์ เงินดอลลาร์ 11,806 ดอลลาร์ เงินบาท 2,016,763 บาท คิดเป็นเงินไทยรวม 17,549,518 บาท
ครั้งที่ 3 เมื่อวันที่ 11 มกราคม พ.ศ. 2546 เป็นทองคำแท่งหนัก 42 กิโลกรัม 41 บาท 88 สตางค์ เงินดอลลาร์ 10,991 ดอลลาร์ เงินบาท 2,507,552.75 บาท คิดเป็นเงินไทยรวม 23,689,548.75 บาท
ครั้งที่ 4 เมื่อวันที่ 1 กุมภาพันธ์ พ.ศ. 2547 เป็นทองคำแท่งหนัก 27 กิโลกรัม 20 บาท 21 สตางค์ เงินดอลลาร์ 8,046 ดอลลาร์ เงินบาท 966,095 บาท คิดเป็นเงินไทยรวม 15,246,110.80 บาท
ครั้งที่ 5 เมื่อวันที่ 14 ธันวาคม พ.ศ. 2552 เป็นทองคำแท่งหนัก 1กิโลกรัม 19 บาท 73 สตางค์ และมอบอีกครั้งในวันที่ 9 มกราคม พ.ศ. 2553 เป็นทองคำแท่ง 25 กิโลกรัม ทองรูปพรรณ 20 บาท และเงินดอลลาร์ 101 ดอลลาร์ คิดเป็นเงินไทยรวม 31,068,762 บาท
การถวายทองคำ เงินดอลลาร์ เงินบาท ทั้งห้าครั้ง สรุปได้ว่า คิดเป็นทองคำแท่งรวม 179.5 กิโลกรัม 3.5 บาท 66 สตางค์
เงินดอลลาร์ 49,361 ดอลลาร์ เงินบาท 6,263,214.75 บาท หรือรวมเป็นเงินไทยทั้งหมด 103,642,414.30 บาท
(หนึ่งร้อยสามล้านหกแสนสี่หมื่นสองพันสี่ร้อยสิบสี่บาทสามสิบสตางค์)
นอกจากนี้ ท่านยังได้ช่วยเหลือสังคมอีกหลายด้าน เช่น สร้างโรงพยาบาลสองพี่น้อง ตำบลสองพี่น้อง อำเภอท่าใหม่ จังหวัดจันทบุรี
บริจาคเครื่องมือแพทย์ให้กับโรงพญาบาลต่างๆที่ขาดแคลน เป็นต้น
http://a7.sphotos.ak.fbcdn.net/hphotos-ak-snc6/188757_195279510506121_100000722194416_549115_668393_n.jpg%5Bลิงก์เสีย%5D
การช่วยเหลือสังคม > ด้านการศาสนา

นอกจากงานด้านการช่วยเหลือสังคมแล้ว ท่านยังเน้นด้านธรรมะ สอนธรรมะประชาชน โดยให้รักษาศีล สวดมนต์ นั่งสมาธิภาวนา การห้ามใช้สารเคมีในการทำการเกษตร ห้ามรับประทานผงชูรส เป็นต้น ท่านได้สร้างวัดและสำนักสงฆ์ไว้ 5 แห่ง ดังนี้
วัดหินกอง บ้านหินกอง ตำบลวังใหม่ อำเภอนายยายอาม จังหวัดจันทบุรี
สำนักสงฆ์พุรางหมู ตำบลลิ่นถิ่น อำเภอทองผาภูมิ จังหวัดกาญจนบุรี
สำนักสงฆ์สุขแสงธรรม (เขาลูกช้าง) ตำบลสองพี่น้อง อำเภอท่าใหม่ จังหวัดจันทบุรี
สำนักสงฆ์เขาห้วยสะท้อน ตำบลสองพี่น้อง อำเภอท่าใหม่ จังหวัดจันทบุรี
สำนักสงฆ์เขาคลองกลาง ตำบลวังใหม่ อำเภอนายายอาม จังหวัดจันทบุรี
มรณภาพ

เวลาประมาณ 6.30 น.ของวันที่ 8 มิถุนายน 2553 ที่บ้านสันติธรรม กรุงเทพฯ พระอุปัฏฐากได้พยุงหลวงปู่ฟักเข้าห้องน้ำ 
ท่านเริ่มมีอาการอ่อนแรง พูดไม่ชัด พระอุปัฏฐากได้ประคองท่านมาที่เตียงอย่างระมัดระวัง จากนั้นได้เรียกรถพยาพาล นำท่านส่งโรงพยาบาลศรีวิชัย 2
ซึ่งอยู่ใกล้บ้านที่พัก เพื่อใส่ท่อช่วยหายใจ และทำเอกซเรย์คอมพิวเตอร์สมอง พบว่ามีเส้นเลือดในสมองแตก จากนั้นได้ส่งต่อไปยังโรงพยาบาลธนบุรี 1
แพทย์ได้อธิบายว่า จากผลการทำเอกซเรย์คอมพิวเตอร์สมองพบว่า มีเส้นเลือดในสมองแตกขนาดใหญ่เกือบครึ่งสมอง และแตกในจุดสำคัญที่ควบคุม
การทำงานของร่างกาย การผ่าตัดคงไม่สามารถช่วยชีวิตท่านพระอาจารย์ได้ โอกาสรอดชีวติน้อยมาก
วันที่ 9 มิถุนายน 2553 หลวงตามหาบัวได้สั่งความมาวันก่อนหน้าแล้วว่า ถ้าไม่ไหวให้นำท่านกลับวัด แต่รุ่งเช้าท่านก็ยังมีอาการทรงตัว ไม่มีใครกล้าย้ายท่านไปไหน จนความดันเริ่มตกในช่วงเที่ยงและเมื่อเวลา 14.00 น. สัญญาณชีพจรของท่านก็หยุดลง 
สิริรวมอายุได้ 74 ปี 7 เดือน 29 วัน 53 พรรษา
หลวงตามหาบัว ญาณสัมปันโน กล่าวถึงหลวงปู่ฟัก
"นี่ก็ทั่วประเทศไทยนะโรงพยาบาล เรียกว่าทุกภาค ภาคไหนมีความจำเป็นอย่างไรๆ ถึงเลยๆ อย่างจันทบุรี ท่านฟักอยู่ที่นั่น 
ขัดข้องอะไรท่านติดต่อมาทางนี้ก็ทำให้ทางนู้นๆ โรงพยาบาลก็มีทางนู้น เราช่วย ท่านฟักก็เป็นพระวัดป่าบ้านตาด เป็นคนจันท์แต่เป็นพระวัดป่าบ้านตาด เวลาพ่อกับแม่ป่วยลงทีเดียวพร้อมๆ กันเลยนี้ เราส่งให้ไปเลยไปดูแลพ่อแม่ เพราะมีลูกชายคนเดียว เดี๋ยวคนหนึ่งเสียไป อ้าวคนหนึ่งก็ทรุดอยู่ ตกลงให้เฝ้าอยู่ แล้วเฝ้าไปเฝ้ามาอายุพรรษาก็แก่เข้า ทางสามผานก็ไม่มีสมภารวัดเลยให้ยัดเข้าตรงนั้นเลย ให้เป็นสมภารวัดเสียเลย จนกระทั่งป่านนี้เลยไม่มา กลายเป็นสมภารวัดอยู่นั้นท่านฟักท่านฟักนิสัยดี เป็นพระวัดนี้มาตั้งแต่บวชทีแรก มาอยู่วัดนี้เป็นประจำ เหตุที่จะได้ย้อนกลับไปจันท์ก็คือพ่อกับแม่ป่วยลงพร้อมกันเลย แล้วก็มีลูกชายคนเดียว เราก็ส่งให้ไปทันที พ่อกับแม่หายแล้วค่อยกลับมา อ้าว ไปเดี๋ยวคนนี้เสียเรียกว่าตายไป เดี๋ยวคนนั้นป่วยเอาอีกอยู่นั้น สุดท้ายพ่อกับแม่เลยตายเลยอยู่นั้นเลย พรรษาก็แก่แล้วให้อยู่นั้นเสีย ที่นั่นไม่มีสมภารวัดก็พอดีให้อยู่นั้นเลย อยู่จนกระทั่งป่านนี้ละท่านฟัก นิสัยดีนิสัยสุขุม คงจะใจดีมาก บางทีเราไปวัดเขาน้อยสามผาน ก็เราเข้าออกเรื่อยวัดเขาน้อยสามผานไปดูพระดูเณร ดูอะไรๆมันขวางหูขวางตาอะไรก็จี้ท่านฟัก องค์นั้นเป็นอย่างไรๆ จี้ท่านฟักให้ท่านฟักสอน เราเป็นคนไปตรวจ เราเป็นอาจารย์ใหญ่ เราไปดูที่นั่น พระเณรในวัดนี้เป็นอย่างไร องค์นั้นเป็นอย่างไรๆ เราจี้เลย ท่านฟักนิสัยท่านใจดี ไอ้เราใจดีไม่ดีไม่ทราบละ อย่างนี้ละจี้เรื่อยๆ เหตุที่จะได้กลับไปจันท์ก็คือพ่อกับแม่ป่วย เราส่งไปเองนะ ต่อจากนั้นมาแล้วพ่อกับแม่ก็เลยเสีย เลยให้อยู่ที่นั่นเลย"
ฟุตบอลโลก 2018 รอบคัดเลือก (เพลย์ออฟระหว่างสมาพันธ์)

| รายละเอียดการแข่งขัน |
| --- | --- |
วันที่: 10–15 พฤศจิกายน พ.ศ. 2560
ทีม: 4 (จาก 4 สมาพันธ์)
สถิติการแข่งขัน
จำนวนนัดที่แข่งขัน: 4
จำนวนประตู: 6 (1.5 ประตูต่อนัด)
ผู้ชม: 152,094 (38,024 คนต่อนัด)
ผู้ทำประตูสูงสุด:  มีเล เจดีนัค (3 ประตู)
← 2014 2022 → 
ในฟุตบอลโลก 2018 รอบคัดเลือก จะมีการแข่งเพลย์ออฟระหว่างทวีป 2 คู่ เพื่อหาทีมชนะ 2 ทีมไปแข่งรอบสุดท้ายของฟุตบอลโลก 2018 ที่ประเทศรัสเซีย การแข่งขันจะจัดขึ้นระหว่างวันที่ 6–14 พฤศจิกายน พ.ศ. 2560
รูปแบบการแข่งขัน

การจับสลากประกบคู่แข่งขัน จัดขึ้นเมื่อวันที่ 25 กรกฎาคม พ.ศ. 2558 เวลา 18:00 น. (UTC+3) ที่พระราชวัง คอนสแตนตินอฟสกี ในเซนต์ปีเตอร์สเบิร์ก
4 ทีมจาก 4 สมาพันธ์ (เอเอฟซี, คอนคาแคฟ, คอนเมบอล และ โอเอฟซี) จะประกบแข่งขันกัน 2 คู่
ในแต่ละคู่ ทั้ง 2 ทีมจะแข่งขันกันแบบเหย้า-เยือน ทีมชนะจะได้เข้าไปแข่งขันรอบสุดท้ายของฟุตบอลโลก 2018 ที่ประเทศรัสเซีย
ทีมที่ผ่านเข้ารอบ

| สมาพันธ์ | ตำแหน่งทีม | ทีม |
| --- | --- | --- |
| เอเอฟซี | ทีมชนะ รอบที่ 4 |  ออสเตรเลีย |
| คอนคาแคฟ | อันดับที่ 4 ใน รอบที่ 5 |  ฮอนดูรัส |
| คอนเมบอล | อันดับที่ 5 |  เปรู |
| โอเอฟซี | ทีมชนะ รอบที่ 3 |  นิวซีแลนด์ |
การแข่งขัน

แข่งขันระหว่างวันที่ 6–14 พฤศจิกายน พ.ศ. 2560
การแข่งขัน > คอนคาแคฟ พบ เอเอฟซี

บทความหลัก: ฟุตบอลโลก 2018 รอบคัดเลือก (เพลย์ออฟ คอนคาแคฟ–เอเอฟซี)
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| ฮอนดูรัส  | 1–3 |  ออสเตรเลีย | 0–0 | 1–3 |
10 พฤศจิกายน พ.ศ. 2560
16:00 UTC−6
05:00 เวลามาตรฐานไทย
| ฮอนดูรัส  | 0–0 |  ออสเตรเลีย |
| --- | --- | --- |
|  | รายงาน |  |
ผู้ชม: 38,000 คน
ผู้ตัดสิน: ดานีเอเล ออร์ซาโต (อิตาลี)
15 พฤศจิกายน พ.ศ. 2560
20:00 UTC−11
16:00 เวลามาตรฐานไทย
| ออสเตรเลีย  | 3–1 |  ฮอนดูรัส |
| --- | --- | --- |
| เจดีนัค  54', 72' (ลูกโทษ), 85' (ลูกโทษ) | รายงาน | ฟีเกรัว  90+4' |
ผู้ชม: 77,060 คน
ผู้ตัดสิน: เนสตอร์ ปิตานา (อาร์เจนตินา)
รวมผลสองนัด ออสเตรเลีย ชนะ 3–1 และได้ผ่านเข้าไปเล่นในรอบสุดท้าย ฟุตบอลโลก 2018.
การแข่งขัน > โอเอฟซี พบ คอนเมบอล

บทความหลัก: ฟุตบอลโลก 2018 รอบคัดเลือก (เพลย์ออฟ โอเอฟซี–คอนเมบอล)
| ทีมแรก |   ผล   | ทีมที่สอง |   นัดแรก   |   นัดที่สอง   |
| --- | --- | --- | --- | --- |
| นิวซีแลนด์  | 0–2 |  เปรู | 0–0 | 0–2 |
11 พฤศจิกายน พ.ศ. 2560
16:15 UTC+13
10:15 เวลามาตรฐานไทย
| นิวซีแลนด์  | 0–0 |  เปรู |
| --- | --- | --- |
|  | รายงาน |  |
ผู้ชม: 37,034 คน
ผู้ตัดสิน: มาร์ค ไกเกอร์ (สหรัฐอเมริกา)
14 พฤศจิกายน พ.ศ. 2560
21:15 UTC−5
09:15 เวลามาตรฐานไทย
| เปรู  | 2–0 |  นิวซีแลนด์ |
| --- | --- | --- |
| ฟาร์ฟาน  27' ราโมส  65' | รายงาน |  |
ผู้ชม: 39,125 คน
ผู้ตัดสิน: แกลม็องต์ ตูร์แปง (ฝรั่งเศส)
รวมผลสองนัด เปรู ชนะ 2–0 และได้ผ่านเข้าไปเล่นในรอบสุดท้าย ฟุตบอลโลก 2018.
ผู้ทำประตู

มีเล เจดีนัค
เมย์นอร์ ฟีเกรัว
เจฟเฟอร์สัน ฟาร์ฟาน
กริสเตียน ราโมส
ภาษามหาราษฏรี

| ภาษามหาราษฏรี |
| --- | --- |
महाराष्ट्री प्राकृत อักษรพราหมี: 𑀫𑀳𑀸𑀭𑀸𑀱𑁆𑀝𑁆𑀭𑀻
ภูมิภาค: รัฐมหาราษฏระและบางส่วนของประเทศอินเดีย
ยุค: 500 ปีก่อนค.ศ. – ค.ศ. 500; พัฒนาเป็นภาษามราฐี, ภาษากงกณี
ตระกูลภาษา: อินโด-ยูโรเปียน  กลุ่มภาษาอินโด-อิเรเนียนกลุ่มภาษาอินโด-อารยันภาษามหาราษฏรี
รหัสภาษา
ISO 639-3: pmh
นักภาษาศาสตร์: pmh
ภาษามหาราษฏรี (Maharashtri; ภาษามราฐี: महाराष्ट्री प्राकृत)  เป็นภาษาในอินเดียยุคกลางและยุคโบราณ พัฒนามาจากภาษาสันสกฤต เคยใช้พูดในบริเวณที่เป็นรัฐมหาราษฏระและส่วนอื่นๆของอินเดีย เป็นต้นกำเนิดของภาษามราฐี รวมทั้งภาษากอนกานี ภาษามัลดีฟส์ และภาษาสิงหล จัดเป็นภาษาปรากฤตภาษาหนึ่ง และเป็นภาษาปรากฤตที่ใช้ในบทละครและแพร่หลายที่สุดด้วย โดยเฉพาะบทละครของกาลิทาสใช้พูดตั้งแต่ทางเหนือจากมัลวาและราชปุตนะไปจนถึงกฤษณะและบริเวณแม่น้ำตุงคภัทรทางใต้ ภาษามหาราษฏระเป็นหนึ่งในภาษาปรากฤตที่เข้ามามีบทบาทเมื่อเลิกใช้ภาษาสันสกฤตในการติดต่อสื่อสาร โดยแพร่หลายในช่วง พ.ศ. 43 - 1043 ภาษาปรากฤตเริ่มใช้เป็นภาษาพูดแทนที่ภาษาสันสกฤตเมื่อราว พ.ศ. 43 ราชวงศ์ศาตวาหนะใช้ภาษามหาราษฏรี เป็นภาษาราชการ และภาษานี้ถูกใช้ต่อเนื่องมานานกว่า 1,000 ปี
ภาษามราฐีเป็นภาษาที่สืบเนื่องมาจากภาษามหาราษฏรี ภาษามหาราษฏรีสำเนียงหนึ่งเรียกว่าภาษามหาราษฏรีเชนใช้บันทึกคัมภีร์ทางศาสนาเชน ภาษามหาราษฎรีพัฒนาไปเป็นภาษามราฐีเมื่อราวพุทธศตวรรษที่ 20 - 21
มอร์ริส อีสต์

| มอร์ริส อีสต์ |
| --- | --- |
เกิด: 8 สิงหาคม พ.ศ. 2516
มอร์ริส อีสต์ (Morris East) เกิดเมื่อ 8 สิงหาคม พ.ศ. 2516 ที่ซัมบาเลส ฟิลิปปินส์ สถิติการชก 24 ครั้ง ชนะ 20 (น็อค 12) แพ้ 4
ประวัติ

อีสต์ขึ้นชกมวยสากลครั้งแรกเมื่อ 3 พฤษภาคม พ.ศ. 2532 ชนะน็อค เจอซี มิรันดา ยก 6 จากนั้น ขึ้นชกชนะเป็นส่วนใหญ่ที่ฟิลิปปินส์ จนได้ครองแชมป์ OPBF รุ่นไลท์เวลเตอร์เวท เมื่อ 29 กุมภาพันธ์ พ.ศ. 2535 ชนะน็อค ปยอง ซุบ คิม ยก 12 ที่เกาหลีใต้ จากนั้นได้เดินทางไปชิงแชมป์โลกรุ่นไลท์เวลเตอร์เวท WBA เมื่อ 17 กรกฎาคม พ.ศ. 2535 ชนะน็อค อากิโนบุ ฮิรานากะ ยก 11 ได้แชมป์โลกมาครอง แต่พอป้องกันแชมป์ครั้งแรก อีสต์ไปป้องกันแชมป์กับ ฮวน มาร์ติน คอกกี ที่อาร์เจนตินาเมื่อ 12 มกราคม พ.ศ. 2536 ปรากฏว่าอีสต์เป็นฝ่ายแพ้น็อคในยกที่ 8 เสียแชมป์โลกไป หลังจากเสียแชมป์โลก อีสต์ชกนอกรอบชนะที่ฟิลิปปินส์ 2 ครั้ง แล้วไปชกที่ญี่ปุ่น แพ้คะแนน จินโตกุ ซาโตะ เมื่อ พ.ศ. 2538 จากนั้น อีสต์ขึ้นชกชิงแชมป์ฟิลิปปินส์รุ่นไลท์มิดเดิลเวท เมื่อ 25 มีนาคม พ.ศ. 2538 ชนะน็อค จูน คัสตีโญ ยก 1 จากนั้นขึ้นชิงแชมป์ฟิลิปปินส์รุ่นมิดเดิลเวทเมื่อ 27 พฤษภาคม พ.ศ. 2538 ชนะคะแนน โรเบิร์ต อาซูมะห์ จากนั้น อีสต์ก็แขวนนวมไป
เกียรติประวัติ

แชมป์ OPBF รุ่นไลท์เวลเตอร์เวท
ชิง 29 กุมภาพันธ์ พ.ศ. 2535 ชนะน็อค ปยอง ซุบ คิม ยก 12 ที่เกาหลีใต้
สละแชมป์
แชมป์โลกรุ่นไลท์เวลเตอร์เวท WBA
ชิง 17 กรกฎาคม พ.ศ. 2535 ชนะทีเคโอ อากิโนบุ ฮิรานากะ ยก 11
เสียแชมป์  12 มกราคม พ.ศ. 2536 แพ้น็อค ฮวน มาร์ติน คอกกี ยก 8 ที่อาร์เจนตินา
แชมป์ฟิลิปปินส์รุ่นไลท์มิดเดิลเวทและมิดเดิลเวท
พรุ่งนี้ (มันฮวา)

| พรุ่งนี้> 내일 Naeil |
| --- | --- |
แนว: ละคร
เขียนโดย: ลามะ
บริการเว็บตูน: เนเวอร์ เว็บตูน (เกาหลี) ไลน์ เว็บตูน (อังกฤษ)
วางจำหน่ายตั้งแต่: พฤษภาคม 20 2017 – เมษายน 29 2023
เล่ม: 18
พรุงนี้ (เกาหลี: 내일; อาร์อาร์: Naeil) เป็นเว็บตูนเกาหลีใต้ที่เขียนโดยลามะได้เผยแพร่เป็นรายสัปดาห์ทางผ่านทางแพลตฟอร์มเนเวอร์ เว็บตูน ของบริษัทเนเวอร์ คอร์ปอเรชั่นตั้งแต่เดือนพฤษภาคม 2017 ถึงเมษายน 2023 โดยแต่ละบทได้รวบรวมและตีพิมพ์เป็น 18 เล่ม มันฮวาได้รับการตีพิมพ์เป็นภาษาอังกฤษโดยไลน์ เว็บตูน มีการดัดแปลงเป็นซีรีย์คนแสดงฉายรอบปฐมทัศน์ในวันที่ 1 เมษายน 2022 ทางช่องเอ็มบีซีทีวี
สื่อตีพิมพ์ > มันฮวา

ลามะได้เปิดตัว'พรุ่งนี้'ในเนเวอร์ เว็บตูนของบริษัทเนเวอร์ คอร์ปอเรชั่น เมื่อวันที่ 20 พฤษภาคม 2017
สื่อตีพิมพ์ > มันฮวา > รายการวอลุ่ม

| # | วันที่ออกจำหน่ายKorean | ISBN Korean |
| --- | --- | --- |
| 1 |  6 มิถุนายน 2019 | 978-8-92-556626-9 |
| 2 |  6 มิถุนายน 2019 | 978-8-92-556627-6 |
| 3 |  25 กันยายน 2019 | 978-8-92-556628-3 |
| 4 |  25 กันยายน 2019 | 978-8-92-556629-0 |
| 5 |  21 มกราคม 2020 | 978-8-92-556630-6 |
| 6 |  21 มกราคม 2020 | 978-8-92-556631-3 |
| 7 |  20 สิงหาคม 2020 | 978-8-92-554654-4 |
| 8 |  20 สิงหาคม 2020 | 978-8-92-554701-5 |
| 9 |  31 พฤษภาคม 2021 | 978-8-92-554760-2 |
| 10 |  31 พฤษภาคม 2021 | 978-8-92-559296-1 |
| 11 |  27 ธันวาคม 2021 | 978-8-92-554880-7 |
| 12 |  27 ธันวาคม 2021 | 978-8-92-555344-3 |
| 13 |  25 มีนาคม 2022 | 978-8-92-557864-4 |
| 14 |  25 มีนาคม 2022 | 978-8-92-557863-7 |
| 15 |  18 มกราคม 2023 | 978-8-92-557862-0 |
| 16 |  18 มกราคม 2023 | 978-8-92-557861-3 |
| 17 |  5 กรกฎาคม 2023 | 978-8-92-557860-6 |
| 18 |  5 กรกฎาคม 2023 | 978-8-92-557859-0 |
สื่อตีพิมพ์ > สื่ออื่นๆ

ซีรีส์นี้นำเสนอในรายการเรียลลิตี้เพลงของเกาหลีใต้Webtoon Singerซึ่งเปิดตัวครั้งแรกในบริการสตรีมมิ่งTVINGเมื่อวันที่ 17 กุมภาพันธ์ 2023 ซึ่งมีการแสดงของศิลปินK-pop ที่ผสมผสาน เว็บตูนเข้ากับเทคโนโลยีความเป็นจริงขยาย
แหล่งข้อมูลอื่น

Official website ใน เนเวอร์ เว็บตูน (ในภาษาเกาหลี)
Official website ใน ไลน์ เว็บตูน (ในภาษาอังกฤษ)
พินทุกัปปะ

การพินทุ ในทางพุทธศาสนาหมายถึง การทำจุดตำหนิลงบนบริขาร ซึ่งพระพุทธเจ้ากำหนดไว้ในพระธรรมวินัยว่า ไม่อนุญาตให้ใช้บริขารที่ปราศจากการทำจุดตำหนิ การพินทุกระทำโดยใช้ดินสอหรือปากกา เขียนเครื่องหมายเป็นจุดเรียงกันเป็นสามเหลี่ยม ∴ ลงบนบริขาร ถ้าเป็นผ้าก็จะกระทำไว้ที่มุมผ้า พร้อมบริกรรมคาถาว่า อิมํ พินฺทุกปฺปํ กโรมิ (เราทำเครื่องหมายด้วยจุดนี้) หนึ่งจุดต่อหนึ่งครั้ง บางวัดอาจเปลี่ยนคำกลางเป็น กปฺปพินฺทุ˚ ก็ได้ แล้วให้มีการทำวิกัปเกี่ยวกับจีวรและสังฆาฏิด้วย ถ้าไม่กระทำถือว่าอาบัติ มีโทษเป็นปาจิตติยกรรม
พระมหามนตรีศรีองครักษ์สมุห (ฉัตร โชติกเสถียร)

พระมหามนตรีศรีองครักษ์สมุห (ฉัตร โชติกเสถียร) เป็นบุตรพระยาธรรมจรรยานุกูลมนตรี (ทองดี โชติกเสถียร) กับท่านผิว เกิดเมื่อวันที่ 1 กันยายน พ.ศ. 2439 เข้ารับราชการสนองพระมหากรุณาธิคุณต่อพระบาทสมเด็จพระมงกุฎเกล้าเจ้าอยู่หัว ในปี พ.ศ. 2457 โปรดเกล้าฯ พระราชทานบรรดาศักดิ์เป็นนายรองสนิท
พ.ศ. 2461 เป็นรองหัวหมื่นหลวงเดชนายเวร พ.ศ. 2465 เป็นจมื่นมหาดเล็ก ในสมัยรัชกาลที่ 7 ในปี พ.ศ. 2471 เป็นเจ้ากรมมหาดเล็กในสมเด็จพระนางเจ้ารำไพพรรณี พระบรมราชินี พ.ศ. 2473 เป็นเจ้ากรมพระตำรวจขวารักษาพระองค์ มีบรรดาศักดิ์เป็นพระมหามนตรีศรีองครักษ์สมุห
สมรสกับนางสาวพร้อม เลาหเศรษฐี อนิจกรรมเมื่อวันที่ 1 มีนาคม พ.ศ. 2533
เครื่องราชอิสริยาภรณ์

พ.ศ. 2472 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2512 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า)
พ.ศ. 2463 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2464 –  เหรียญรัตนาภรณ์ รัชกาลที่ 6 ชั้นที่ 4 (ว.ป.ร.4)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
พระครูวิสัยโสภณ (ทิม ธมมฺธโร)

| พระครูวิสัยโสภณ (ทิม ธมมฺธโร) |
| --- | --- |

ส่วนบุคคล
เกิด: 21 สิงหาคม พ.ศ. 2455 (57 ปี)
มรณภาพ: 30 พฤศจิกายน พ.ศ. 2512
ตำแหน่งชั้นสูง
ที่อยู่: วัดช้างให้ จังหวัดปัตตานี
บรรพชา: พ.ศ. 2473
อุปสมบท: 7 มิถุนายน พ.ศ. 2476
พรรษา: 37
ตำแหน่ง: เจ้าอาวาสวัดช้างให้
พระครูวิสัยโสภณ (ทิม ธัมมธโร) ท่านเกิดเมื่อวันที่ 21 สิงหาคม พ.ศ. 2455 ตรงกับรัชสมัยของพระบาทสมเด็จพระมงกุฎเกล้าเจ้าอยู่หัว ท่านเป็นอดีตเจ้าอาวาสวัดช้างให้ อำเภอโคกโพธิ์ จังหวัดปัตตานี
ประวัติ

ท่านมีนามเดิมว่า ทิม พรหมประดู่ เป็นบุตรของนายอินทอง และ นางนุ่ม มีพี่น้องทั้งหมด 6 คน ท่านเป็นบุตรคนที่ 2 บรรพชาเป็นสามเณรเมื่อมีอายุได้ 18 ปี แต่ไม่นานก็ลาสิกขาบทออกมาช่วยบิดามารดาทำงาน อุปสมบทเมื่อมีอายุครบ 20 ปีบริบูรณ์ ณ วัดนาประดู่ ในวันที่ 7 มิถุนายน พ.ศ. 2476 โดยมีพระครูพิบูลย์สมณวัตร วัดมุจลินทวาปีวิหาร เป็นพระอุปัชฌาย์ พระอธิการพุฒ ติสสโร เป็นพระกรรมวาจาจารย์ และพระอธิการแก้ว เป็นพระอนุสาวนาจารย์ ได้รับฉายาว่า ธมมฺธโร เมื่อปี พ.ศ. 2497 พระอาจารย์ทิม และนายอนันต์ คณานุรักษ์ ได้มีโอกาสพบกัน ณ วัดช้างให้ อันเป็นจุดเริ่มต้นของการกำเนิดพระเครื่อง หลวงพ่อทวดขึ้นเป็นครั้งแรก ตามภาพนิมิตเป็นรูปพระภิกษุชรานั่งขัดสมาธิบนดอกบัว มีองค์พระดำ นับแต่นั้นมาพระพิมพ์นี้ก็เริ่มเป็นที่รู้จักแพร่หลายสืบมาจนถึงปัจจุบัน วัตถุมงคลที่ พระอาจารย์ทิมมีส่วนร่วมสร้างทั้งในนามวัดช้างให้และวัดอื่น ๆ นับจากปี พ.ศ. 2497 ตราบจนกระทั่งมรณภาพมีหลายต่อหลายรุ่น ล้วนแต่เป็นที่นิยมสะสมกันอย่างกว้างขวาง
มรณภาพ

ท่านมรณภาพเมื่อวันที่ 30 พฤศจิกายน พ.ศ. 2512 รวมอายุได้ 57 ปี มีพิธีพระราชทานเพลิงศพเมื่อวันที่ 14 สิงหาคม พ.ศ. 2518
ดูเพิ่ม

หลวงปู่ทิม
| ก่อนหน้า |  | พระครูวิสัยโสภณ (ทิม ธมมฺธโร) |  | ถัดไป |
| --- | --- | --- | --- | --- |
| 'ไม่ทราบ' |  | เจ้าอาวาสวัดช้างให้  (พ.ศ. 2484 - พ.ศ. 2512) |  | พระครูใบฎิกาขาว รกฺขิตธมฺโม |
พินธยพาสินีมนเทียร

| พินธยพาสินีมนเทียร |
| --- | --- |
बिन्ध्यबासिनी मन्दिर
พินธยพาสินีมนเทียร
ศาสนา
ศาสนา: ศาสนาฮินดู
เขต: กาสกี
เทพ: พินธยพาสินี, พระกาลี, ภควาตี
เทศกาล: ฟูลปตี, นวทุรคา, มหาศิวราตรี
หน่วยงานกำกับดูแล: พินธยพาสินีธรรมิกเจฏรพิกาศสมิติ (बिन्ध्यबासिनी धार्मिक छेत्र बिकाश समिति)
ที่ตั้ง
ที่ตั้ง: โปขรา
รัฐ: รัฐคัณฑกี
ประเทศ: เนปาล
ที่ตั้งในประเทศเนปาล
พิกัดภูมิศาสตร์: 28°14′16″N 83°59′03″E﻿ / ﻿28.2378°N 83.9842°E﻿ / 28.2378; 83.9842
สถาปัตยกรรม
ประเภท: ศิขรศิขร
ผู้สร้าง: สิทธินารายัณชาห์ หรือ ขาทคมัน มัลละ
เสร็จสมบูรณ์: ราวปี 1760
ลักษณะจำเพาะ
วัด: 1
อนุสรณ์: 1
ระดับความสูง: 915 m (3,002 ft)
เว็บไซต์
http://bindhyabasinitemple.com/
พินธยพาสินีมนเทียร (เนปาลี: बिन्ध्यबासिनी मन्दिर) เป็นหนึ่งในโบสถ์พราหมณ์ที่เก่าแก่ที่สุดในโปขรา ประเทศเนปาล ตั้งอยู่ในแขวง 2 มิรูวา เป็นสถานที่ท่องเที่ยวสำคัญของโปขราและมีทั้งชาวเนปาลและต่างชาติเดินทางมาสักการะจำนวนมาก โบสถ์ตั้งอยู่บนยอดเขาเตี้ย ๆ ในโปขราและสามารถเข้าถึงด้วยทางบันได บนยอดเชาที่เป็นที่ตั้งองมนเทียรยังสามารถเห็นทิวทัศน์ของเมืองโปขราและบรรดาหมู่เขาหิมาลัย
มนเทียรนี้ตั้งขึ้นในราวทศวรรษ 1760s กษัตริย์ คิรวัน ยุทธ พิกรม ชาห์ แห่งเนปาล ได้มอบหมายให้กหินทร ปาธย ปูเฑล (Kahindra Padhya Poudel) ตั้งโบสถ์พราหมณ์ขึ้นในโปขรา
ประเทศไทยใน พ.ศ. 2486

เหตุการณ์ที่เกิดขึ้นใน พ.ศ. 2486 (ค.ศ. 1943) ในประเทศไทย เป็นปีที่ 162 แห่งกรุงรัตนโกสินทร์ และเป็นปีที่ 9 ในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
ผู้นำ

พระมหากษัตริย์: สมเด็จพระเจ้าอยู่หัวอานันทมหิดล
ผู้สำเร็จราชการแทนพระองค์ :
พระเจ้าวรวงศ์เธอ พระองค์เจ้าอาทิตย์ทิพอาภา
ปรีดี พนมยงค์
นายกรัฐมนตรี: แปลก พิบูลสงคราม (คณะราษฎร)
สภาผู้แทนราษฎร: ชุดที่ 3
ประธานสภาผู้แทนราษฎร :
พระยามานวราชเสวี (แต่งตั้ง) (จนถึง 24 มิถุนายน)
กระแส ประวาหะนาวิน (แต่งตั้ง) (ตั้งแต่ 6 กรกฎาคม)
ประธานศาลฎีกา: วงศ์ ลัดพลี
นครจัมปาศักดิ์: เจ้ายุติธรรมธร
นครเชียงตุง: เจ้าฟ้าสิริสุวรรณราชยสสรพรหมลือ
นครลำพูน: เจ้าจักรคำขจรศักดิ์ (จนถึง 5 พฤศจิกายน)
รัฐกลันตัน: สุลต่านอิสมาอิล (ตั้งแต่ 18 ตุลาคม)
รัฐตรังกานู: สุลต่านอาลี ชะฮ์ (ตั้งแต่ 18 ตุลาคม)
รัฐไทรบุรี: สุลต่านบัดลีชะฮ์ (ตั้งแต่ 18 ตุลาคม)
รัฐปะลิส: รายาซัยยิด ฮัมซาห์ (ตั้งแต่ 18 ตุลาคม)
เหตุการณ์ > กุมภาพันธ์

2 กุมภาพันธ์ -
สถาปนา "มหาวิทยาลัยเกษตรศาสตร์"
สถาปนา "มหาวิทยาลัยแพทยศาสตร์" (มหาวิทยาลัยมหิดล ในปัจจุบัน)
เหตุการณ์ > กรกฎาคม

กรกฎาคม - พลเอกฮิเดกิ โตโจ นายกรัฐมนตรีญี่ปุ่นได้เดินทางมาเยือนประเทศไทย
เหตุการณ์ > สิงหาคม

20 สิงหาคม - ญี่ปุ่นยินยอมลงนามให้ไทยรวมสหรัฐไทยเดิม (เมืองเชียงตุงและเมืองพวนในรัฐฉาน) และสี่รัฐมาลัยเป็นดินแดนของไทย
เหตุการณ์ > ตุลาคม

12 ตุลาคม - สถาปนา "มหาวิทยาลัยศิลปากร"
วันเกิด > มกราคม

3 มกราคม - ธานินทร์ อินทรเทพ นักร้อง
16 มกราคม - วินัย สมพงษ์ นักการเมือง
19 มกราคม - เพชรา เชาวราษฎร์ ศิลปินแห่งชาติ
วันเกิด > เมษายน

16 เมษายน - พิทักษ์ อินทรวิทยนันท์ อดีตรองนายกรัฐมนตรี
วันเกิด > พฤษภาคม

10 พฤษภาคม - เกริกไกร จีระแพทย์ นักการเมือง
28 พฤษภาคม - โฆสิต ปั้นเปี่ยมรัษฎ์ อดีตรองนายกรัฐมนตรี
วันเกิด > มิถุนายน

22 มิถุนายน - ประสิทธิ์ โฆวิไลกูล นักการเมือง
24 มิถุนายน - ชัจจ์ กุลดิลก นักการเมือง
วันเกิด > กรกฎาคม

1 กรกฎาคม - สัมพันธ์ เลิศนุวัฒน์ นักการเมือง
วันเกิด > สิงหาคม

1 สิงหาคม - วีรพงษ์ รามางกูร อดีตรองนายกรัฐมนตรี (ถึงแก่อนิจกรรม 7 พฤศจิกายน พ.ศ. 2564)
4 สิงหาคม - วิรุฬ เตชะไพบูลย์ นักการเมือง
5 สิงหาคม - ศรวณี โพธิเทศ นักร้อง
16 สิงหาคม - จักรพันธุ์ โปษยกฤต ศิลปินแห่งชาติ
22 สิงหาคม - ลินจง บุญนากรินทร์ นักร้อง (ถึงแก่กรรม 30 เมษายน พ.ศ. 2558)
28 สิงหาคม - สุรยุทธ์ จุลานนท์ ประธานองคมนตรี
วันเกิด > กันยายน

6 กันยายน - สัมพันธ์ บุญญานันต์ นักการเมือง
15 กันยายน - ไพโรจน์ ใจสิงห์ นักแสดง (ถึงแก่กรรม 22 กุมภาพันธ์ พ.ศ. 2564)
23 กันยายน - เสริมศักดิ์ การุญ นักการเมือง
28 กันยายน - หม่อมราชวงศ์จัตุมงคล โสณกุล
30 กันยายน - กริช กงเพชร นักการเมือง
วันเกิด > ตุลาคม

10 ตุลาคม - บุญรื่น ศรีธเรศ นักการเมือง
23 ตุลาคม - จองชัย เที่ยงธรรม นักการเมือง
วันเกิด > พฤศจิกายน

9 พฤศจิกายน - มนตรี พงษ์พานิช อดีตรองนายกรัฐมนตรี (ถึงแก่อนิจกรรม 12 มิถุนายน พ.ศ. 2543)
11 พฤศจิกายน - สุรศักดิ์ นานานุกูล นักการเมือง (ถึงแก่อนิจกรรม 1 มกราคม พ.ศ. 2547)
15 พฤศจิกายน - วิรัช อยู่ถาวร ศิลปินแห่งชาติ
25 พฤศจิกายน - เตช บุนนาค นักการเมือง
วันเกิด > ธันวาคม

15 ธันวาคม - ประสงค์ โฆษิตานนท์ นักการเมือง
24 ธันวาคม - อภัย จันทนจุลกะ นักการเมือง
วันถึงแก่กรรม > กุมภาพันธ์

1 กุมภาพันธ์ - เจ้าพระยาธรรมศักดิ์มนตรี (เกิด 1 มกราคม พ.ศ. 2419)
5 กุมภาพันธ์ - พระวรวงศ์เธอ กรมหมื่นเทววงศวโรทัย (ประสูติ 11 สิงหาคม พ.ศ. 2426)
19 กุมภาพันธ์ - หม่อมเจ้าพิจิตรจิราภา เทวกุล (ประสูติ 25 สิงหาคม พ.ศ. 2424)
วันถึงแก่กรรม > มีนาคม

22 มีนาคม - เจ้าคุณพระประยุรวงศ์ (เกิด 5 พฤศจิกายน พ.ศ. 2397)
วันถึงแก่กรรม > พฤศจิกายน

5 พฤศจิกายน - เจ้าจักรคำขจรศักดิ์ เจ้าผู้ครองนครลำพูน องค์สุดท้าย
วันถึงแก่กรรม > ธันวาคม

1 ธันวาคม - สมเด็จพระเจ้าบรมวงศ์เธอ กรมพระยาดำรงราชานุภาพ (ประสูติ 21 มิถุนายน พ.ศ. 2405)
พินทุ

บทความนี้เกี่ยวกับอักษรไทย สำหรับพุทธศาสนา ดูที่ การพินทุ
| อักษรไทย |
| --- | --- | --- | --- | --- | --- | --- | --- |
-ฺ
รูปพยัญชนะ
| ก | ข | ฃ | ค | ฅ | ฆ | ง | จ |
| ฉ | ช | ซ | ฌ | ญ | ฎ | ฏ | ฐ |
| ฑ | ฒ | ณ | ด | ต | ถ | ท | ธ |
| น | บ | ป | ผ | ฝ | พ | ฟ | ภ |
| ม | ย | ร | ล | ว | ศ | ษ | ส |
|  |  | ห | ฬ | อ | ฮ |  |  |
รูปสระ
| ะ | –ั | า | –ํ | –ิ | ' | " |  |
| –ุ | –ู | เ | โ | ใ | ไ | –็ |  |
| อ | ว | ย | ฤ | ฤๅ | ฦ | ฦๅ |  |
รูปวรรณยุกต์
|  |  | –่ | –้ | –๊ | –๋ |  |  |
เครื่องหมายอื่น ๆ
|  |  | –์ | –๎ | –ฺ |  |  |  |
เครื่องหมายวรรคตอน
|  |  | ฯ | ฯลฯ | ฯลฯ | ๆ |  |  |
|  |  | ๏ | ๚ | ๛ | ┼ |  |  |
พินทุ (◌ฺ) มีลักษณะคล้ายจุด ใช้เติมใต้พยัญชนะ เพื่อใช้ระบุอักษรนำหรืออักษรควบกล้ำ ในการเขียนคำอ่านของคำในภาษาไทย เช่น สุเหร่า อ่านว่า สุ-เหฺร่า, ปรากฏ อ่านว่า ปฺรา-กด เป็นต้น
ในการเขียนภาษาบาลีและภาษาสันสกฤตด้วยอักษรไทย จะเติมพินทุไว้ที่พยัญชนะสะกดของคำ เช่น ธมฺมา (ทัม-มา) อญฺชลี (อัน-ชะ-ลี) และเติมที่อักษรนำหรืออักษรควบกล้ำ เช่น สฺวากฺขาโต (สะ-หวาก-ขา-โต) เชตฺวา (เช-ตะ-วา) ในการแยกแยะว่าพินทุใดใส่เพื่อพยัญชนะสะกดหรืออักษรนำ ขึ้นอยู่กับประสบการณ์ของผู้อ่าน เนื่องจากคำที่ใช้พินทุสำหรับอักษรนำนั้นมีอยู่น้อยคำ
ในการเขียนคำทับศัพท์อาหรับด้วยอักษรไทย จะเติมพินทุไว้ที่พยัญชนะเพื่อเน้นว่า พยัญชนะต้องออกเสียงเสมือนว่าเป็นอักษรนำ เช่น อะบูบักรฺ (อะ-บู-บัก-ร) และ อัลลอฮฺ (อัล-ลอ-ฮฺ)